Έχεμος

Ο Έχεμος ήταν ο 9ος μυθικός βασιλιάς της αρχαίας Αρκαδίας.

Ήταν γιος του Αερόπου, εγγονός του Κηφέα, του γιου του Άλεα. Διαδέχτηκε στον θρόνο των Αρκάδων τον Λυκούργο και γιος του ήταν ο Αγαπήνορας. Διέμενε στην Τεγέα που ήταν τότε πρωτεύουσα του βασιλείου του. Παντρεύτηκε την Τιμάνδρα, κόρη της Λήδας, και απέκτησαν ένα γιο, τον Λαόδοκο. Στη συνέχεια, η Τιμάνδρα παράτησε τον Έχεμο για τον Φυλέα.

Την εποχή που βασίλεψε ο Έχεμος έγινε κάθοδος των Ηρακλείδων με αρχηγό τον Ύλλο, γιο του Ηρακλή. Οι Ηρακλείδες ακολούθησαν χρησμό του μαντείου των Δελφών και προσπάθησαν να επιστρέψουν στα πάτρια εδάφη. Ο Έχεμος κινήθηκε εναντίον τους και τους περίμενε με τον στρατό του στον Ισθμό. Εκεί, αποφάσισαν να μην αναμετρηθούν οι δύο στρατοί αλλά να μονομαχήσουν οι αρχηγοί τους. Ο Έχεμος νίκησε και σκότωσε τον Ύλλο και έτσι αναγκάστηκαν οι Ηρακλείδες να επιστρέψουν στην Αττική.Η παράδοση αυτή αναφέρεται και από τους Τεγεάτες ως παράδειγμα της γενναιότητάς τους στο ένατο βιβλίο της Ιστορίας του Ηροδότου. Παυσανία Αρκαδικά

 Ο Έχεμος έδωσε το όνομά του σε ένα γένος αράχνης, της οικογένειας των γναφοσιδών.

Παραπομπές

Πηγές


Κατηγορία:Ηρακλείδες
Κατηγορία:Μυθικοί βασιλείς της Αρκαδίας